תקנון לדוגמה  לסטודיו ליוגה / הוראת יוגה פרטית
שימו לב! מסמך זה מהווה דוגמה והצעה בלבד ואינו מהווה ייעוץ או תחליף לייעוץ משפטי.  
כל מורה מוזמן להוריד ולערוך את המסמך בהתאם לצרכים המתאימים לו. 
הארגון אינו צד לתקנון שיחול על מערכת היחסים שבין המורה למתרגלים.
על מנת שהתקנון יחול על שיעורי היוגה על המורה ליידע את המתרגלים על הוראות התקנון, וזאת בטרם ההרשמה לשיעורים. מומלץ לעשות זאת במסגרת הליך הרשמת המתרגלים לשיעור/ים, בין אם באופן מקוון ובין אם באופן פיזי באמצעות מסירת נוסח התקנון למתרגל/ת הנרשם/ת. 
1. כללי
1.1 תקנון זה מסדיר את היחסים בין סטודיו היוגה / המורה ליוגה (להלן: "המורה") לבין המשתתפות והמשתתפים בשיעורים (להלן: "המתרגל/ת").
1.2 ההרשמה לשיעור, לסדנה או לסדרת שיעורים מהווה אישור להסכמה מלאה של המתרגל/ת להוראות תקנון זה.
1.3 המורה רשאי/ת לעדכן את התקנון מעת לעת, והנוסח המעודכן יחייב ממועד פרסומו, ובלבד שהמורה הודיע למתרגל/ת על העדכון מראש.

2. הצהרת בריאות ואחריות אישית
2.1 תרגול יוגה הינו פעילות גופנית, הדורשת אחריות אישית ומודעות למצב הבריאותי. תנאי לקבלת המתרגל/ת לסטודיו ותחילת השתתפות בשיעורים הינו מילוי הצהרת בריאות. ראי דוגמה בקישור
2.2 באחריות המתרגל/ת ליידע את המורה מראש על כל מצב רפואי ו/או פיזי, העשוי להשפיע על תרגול היוגה, לרבות פציעה, מגבלה פיזית, מחלה ו/או הריון, וכן על כל שינוי רלוונטי במצב הבריאותי.
2.3 התרגול נעשה על אחריות המתרגל/ת בלבד.
2.4 המורה אינה/ו רופא/ה, ואינה/ו מחליפ/ה ייעוץ רפואי או טיפול רפואי.

3. השתתפות בשיעורים
3.1 ההשתתפות בשיעורים מותנית בהרשמה מראש ובתשלום בהתאם לסוג השיעור ולמחיר המוסכם.
3.2 יש להגיע לשיעור בזמן. איחור עלול למנוע השתתפות, וזאת לפי שיקול דעת המורה.
3.3 המורה רשאי/ת להפסיק השתתפות בשיעורים של מתרגל/ת שאינו/ה פועל/ת בהתאם להנחיות ו/או תקנון זה או מסכן/ת את עצמו/ה ו/או אחרים.

4. תשלומים, ביטולים והחזרים
4.1 התשלום עבור השיעורים ייעשה מראש, אלא אם הוסכם אחרת.
4.2 ביטול שיעור פרטי ייעשה עד ___ שעות מראש. ביטול מאוחר או אי-הגעה יחויבו במלוא התשלום.
4.3 ביטול השתתפות בסדרה / כרטיסייה/ מנוי ייעשה בכפוף למדיניות הביטולים, המפורטת בעת הרכישה.
4.4 במקרה של ביטול שיעור ביוזמת המורה – יינתן שיעור חלופי או החזר, לפי העניין.

5. סטודיו, ציוד והתנהלות
[bookmark: _GoBack]5.1 בכל מהלך השהות בסטודיו יש לשמור על ניקיון, שקט וכבוד הדדי.
5.2 השימוש בציוד הסטודיו נעשה באחריות המתרגל/ת.
5.3 המורה אינה/ו אחראי/ת לאובדן או נזק לרכוש אישי של המתרגל/ת, אשר יובא לסטודיו.

6. פרטיות ושימוש במידע
6.1 מידע אישי של המתרגל/ת, אשר יימסר בעת ההרשמה לשיעורים, יישמר בסודיות וישמש לצורכי תפעול, תקשורת ושירות בלבד.
6.2 לא ייעשה שימוש במידע אישי של המתרגל/ת לצרכים אחרים ללא הסכמה מראש.
6.3 צילום ו/או הקלטה במהלך שיעור יתבצעו רק באישור מפורש של המורה ובהסכמה של יתר המתרגלים, ככל שיהיו.

7 . קניין רוחני
7.1 תכני השיעורים, רצפי תרגול, הקלטות וחומרים כתובים הינם רכוש בלעדי וקניין רוחני של המורה.
7.2 אין להעתיק, להפיץ או להשתמש בתכנים אלה ו/או בקניין הרוחני של המורה ללא אישור מראש ובכתב של המורה ורק לצורך המאושר.

8. הפסקת התקשרות
8.1 המורה רשאי/ת להפסיק השתתפות מתרגל/ת בשיעורים במקרה של אי תשלום ו/או הפרת התקנון.
8.2 הפסקת ההתקשרות שבין הצדדים תיעשה באופן מכבד.

[bookmark: _heading=h.rpbs30nvpv61]9. דין וסמכות שיפוט
9.1 על תקנון זה יחול הדין הישראלי בלבד.
9.2 סמכות השיפוט הבלעדית נתונה לבתי המשפט המוסמכים במחוז ___.

